
Tee ehitusloa andmine (Kangelaste prospekt L3). 

1. ASJAOLUD JA MENETLUSE KÄIK

10.10.2022 ehitisregistri elektroonilisse keskkonda laekus läbivaatamiseks ehitusloa taotlus nr 2211271/29297 Kangelaste prospekt L3  kinnistul avalikult kasutatava juurdepääsutee Kangelaste prospekt 37a kinnistule rajamiseks koos tee ehitusprojektiga  „ 210672_PP_TL“, peaprojekteerija T-MODEL OÜ. 
Ehitusloa menetlusse nr 329013 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Linnamajandusamet, AS Narva Vesi, AS Gaasivõrk, Osaühing VKG ELEKTRIVÕRGUD.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

25.11.2022 lõplikult kõrvaldatud puudustega ehitusprojekti uus versioon 210672_PP_TL_v03  on ehitisregistri keskkonnas projekteerija poolt taasesitatud.

Narva Linnavalitsuse Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega.

Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 13 p 8 tee rajamine või laiendamine, sest tegemist on juurdepääsuteede, läbisõiduteede ja parkimislahendusega), ning seetõttu eelhinnangut vastavalt KeHJS § 6 lg 2´3 ei anta“.
08.12.2022 kõik kaasatud menetlusosalejad  kooskõlastasid ehitusloa eelnõu.

Narva Linnavalitsuse Arhitektuuri- ja Linnaplaneerimise Amet kooskõlastas „tingimisi“ märkustega:

„Enne ehitustööde alustamist peab olema ehitustööde organiseerimise kava kooskõlastatud tellijaga ja vajaduse korral ka naaberkinnistute omanikega ja tehnovõrkude valdajaga. Kooskõlastatud organiseerimise kavas peavad olema kajastatud ehitustööde teostamise meetodid. Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.
Narva Linnavalitsuse Linnamajandusamet kooskõlastas tingimisi, märkusega:

„Asendiplaanil pole puude Sorbuse'Joseph Rock'i  rida. Neile peaksid kehtima ka kaitsenõuded“.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse.

2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1. Anda tee ehitusluba Kangelaste prospekt L3  kinnistul avalikult kasutatava juurdepääsutee Kangelaste prospekt 37a kinnistule rajamiseks vastavalt tee ehitusprojektile  „210672_PP_TL_v03“, peaprojekteerija T-MODEL OÜ. 
3.2. Jätta  algatamata Kangelaste prospekt L3 kinnistul avalikult kasutatava juurdepääsutee Kangelaste prospekt 37a kinnistule rajamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.  
3.3. Kohustada ehitustööde tellijat täitma kõrvaltingimused, milleks on käesoleva korralduse punktis 1 toodud  Narva Linnavalitsuse Arhitektuuri- ja Linnaplaneerimise Ameti ja Narva Linnavalitsuse Linnamajandusameti poolt ning ehitusloal loetletud märkused.   
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 
      Katri Raik                                                                        Üllar Kaljuste
      Linnapea                                                                          Linnasekretär  
